Сатыр зыбжанэкIэ
Языныкъуэхэм деж абыхэм ухагъэгъуазэ тхыгъэшхуэхэм къыщыпщIэм нэхърэ нэхъыбэм.
Генералхэр-щэ?
США-м Граждан за-уэр щыщекIуэкIым (Ищхъэрэмрэ Ипщэмрэ щызэпэщIэувам) президент Линкольн Авраам хъыбар ирагъэщIащ конфедератхэм (ипщэхэм) генерал гуп гъэру зэраубыдам, къыдыр зыщIэщIа гу зыкъоми къуентхъыу зэраIэрыхьам теухуауэ. Зэхихар Линкольн и жагъуэ хъуащ.
— Ар сыту хэщIыныгъэшхуэ! Сыту хэщIыныгъэ хьэлъэ! — къытригъэзэжурэ жиIэрт абы.
ИужькIэ къагуригъэIуащ зи гугъу ищIыр:
— Зы къыдыр къэс доллар 200 и уасэщ!
Аргуэру зы
Дунейм шахматымкIэ и чемпиону илъэс куэдкIэ щыта Ботвинник Михаил Израилым щекIуэкI зэхьэзэхуэ гуэрым щыIэт. Езыр щыджэгуртэкъым, хьэщIэу ирагъэблэгъауэ арат. Абырэ къэралым и премьер-министр Бен-Гурионрэ пщыхьэщхьэм къыздакIухьым иужьрейм жиIащ:
— Журтхэр зы къэралым щыпсэуамэ арат?!
Ботвинник занщIэу жэуап иритащ:
— СлIожь, иджыри зы революцэ ухуейуэ ара?
Щхьэ
удэмыплъейрэ?
Гроссмейстер Крогиус Николай зы шахмат зэхьэзэхуэ гуэрым и Iуэху къыщикIатэкъыми, къэкIуэжа иужь ар зыщыпсэу къалэм и унафэщIыр къешхыдэрт:
— Зэм хъарзынэу уоджэгу, зэми зыщIыбогъэх. УзэпIэзэрыткъым. Ботвинник щхьэ удэмыплъейрэ? Илъэс дапщэ хъуауэ ар дунейм и экс-чемпион! ИкIи зэи текIыркъым.
«Махуэкум» и къыдэкIыгъуэр зыгъэхьэзырар
политикэ обозреватель ШАЛ Мухьэмэдщ.
